[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.9.2007

COM(2007) 549 végleges

A BIZOTTSÁG KÖZLEMÉNYE AZ EURÓPAI PARLAMENTHEZ ÉS A TANÁCSHOZ

a többéves pénzügyi keret (2007–2013) felülvizsgálatáról

Javaslat:

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

(előterjesztő: a Bizottság)

A BIZOTTSÁG KÖZLEMÉNYE AZ EURÓPAI PARLAMENTHEZ ÉS A TANÁCSHOZ

a többéves pénzügyi keret (2007–2013) felülvizsgálatáról

Az európai GNSS-programok (EGNOS-GALILEO) finanszírozása

Az Európai Technológiai Intézet finanszírozása

Ez a közlemény a többéves pénzügyi keretnek (a továbbiakban: pénzügyi keret) a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás (IKM) 21–23. pontjával összhangban történő felülvizsgálatára vonatkozó bizottsági javaslatot tartalmazza.

Az IKM 21. pontja előírja, hogy előre nem látható körülmények esetén a Bizottság a saját források felső korlátjának érintetlenül hagyása mellett javasolhatja a pénzügyi keret felülvizsgálatát.

A 22. pont értelmében a költségvetési hatóság két ága az Európai Közösséget létrehozó szerződés 272. cikke (9) bekezdése ötödik albekezdésében rögzített szavazási szabályokkal összhangban közösen határoz minden olyan esetben, amikor a pénzügyi keret felülvizsgálata az uniós GNI 0,03 % kisebb mértékű. Az uniós GNI 0,03 % meghaladó mértékű felülvizsgálatot a költségvetési hatóság két ága közös határozattal fogadja el, ilyen esetekben a Tanács egyhangúlag határoz.

Az IKM 23. pontja számos olyan különleges feltételt vezet be, amelyet az intézményeknek tiszteletben kell tartaniuk:

1. Az intézmények megvizsgálják a felülvizsgálattal érintett fejezet alá tartozó programok kiadásainak átcsoportosítási lehetőségeit, különös tekintettel az előreláthatólag fel nem használt előirányzatokra. A cél az, hogy az érintett fejezetre meghatározott felső korláton belül abszolút értékben, illetve a tervezett új kiadás százalékában is jelentős összeg álljon rendelkezésre.

2. Az intézmények megvizsgálják annak a lehetőségét, hogy az egyik fejezet felső korlátjának növelését egy másik fejezet felső korlátjának csökkentésével egyenlítsék ki.

3. A pénzügyi keret kötelező kiadásainak felülvizsgálata nem vezethet a nem kötelező kiadásokra rendelkezésre álló összegek csökkenéséhez[1].

4. Minden felülvizsgálatnak biztosítania kell a kötelezettségvállalások és a kifizetések közötti megfelelő kapcsolat fenntartását.

1. ELőRE NEM LÁTHATÓ KÖRÜLMÉNYEK MIATT FELLÉPő PÓTLÓLAGOS FINANSZÍROZÁSI IGÉNY

A Bizottság úgy véli, hogy a Galileo-program finanszírozásához kapcsolódó, 2 400 millió EUR pótlólagos forrást szükségessé tevő új fejlemények, valamint az Európai Technológiai Intézet finanszírozása, amelyhez 309 millió EUR pótlólagos forrásra van szükség, indokolttá teszik a pénzügyi keret felülvizsgálatát.

1.1. Fejlemények a Galileo-programban

Az intézmények közös megegyezésével létrehozott pénzügyi keret mellett folyó áron 1,005 milliárd EUR került programozásra az 1A. „Versenyképesség a növekedésért és foglalkoztatásért” fejezet alatt, összhangban a Galileo-program kiépítési és üzemeltetési szakaszainak 2007 és 2013 közötti finanszírozásáról szóló bizottsági javaslattal[2].

E javaslat az eredeti menetrendre épült, amely három szakaszt vetített előre: fejlesztés és a keringési pályán való jóváhagyás, üzembe helyezés, valamint üzemeltetés. A fejlesztési szakasz finanszírozását teljes egészében a közszférából tervezték, míg a kiépítési és üzemeltetési szakasz finanszírozását a köz- és magánszféra partnersége (PPP), végrehajtását pedig koncessziós szerződés keretében kívánták megoldani. Az Unió hozzájárulása a kiépítési szakasz során a finanszírozás mintegy egyharmada lett volna, az üzemeltetési szakasznak pedig az első három évében nyújtott volna pénzügyi hozzájárulást. Összességében 1,0 milliárd euróra becsülték a közösségi költségvetés tervezett hozzájárulását a 2007–2013 közötti időszakban.

A koncessziós ajánlattételi felhívást 2003. október 17-én tették közzé, a felhívás tárgyalási partnerként egyetlen, nyolc partnerből összeolvadt konzorciumot eredményezett, az Euro-GNSS-t. A tárgyalások – a szerepek és a feladatkörök elosztása (valamint a rendszer földi létesítményeinek elhelyezése) kapcsán felmerült belső iparági vitát és az ezzel összefüggő közvetítést követően – 2006 januárjában kezdődtek meg ténylegesen. A koncessziós szerződésről folytatott tárgyalások azonban 2007 elején megakadtak. A közlekedési miniszterekből álló Tanács 2007. március 22-i ülésén felkérte a Bizottságot a konzorciummal folytatott tárgyalásokon elért haladásról szóló, valamint az űrinfrastruktúra gyors kiépítésének alternatív forgatókönyveit rögzítő részletes jelentés összeállítására. Az Európai Parlament is felkérte a Bizottságot megfelelő javaslatok előterjesztésére[3].

E felkérésekre válaszul a Bizottság 2007. május 16-án a Galileo-program aktuális állapotáról szóló közleményét ( Válaszút előtt a Galileo: az európai GNSS-programok végrehajtása ), amelyet egy bizottsági munkadokumentum egészített ki[4]. A kiválasztott forgatókönyv értelmében a 30 műholdas teljes működési kapacitás létrehozását a közszféra finanszírozza és szállítja le, majd az üzemeltetési és kiaknázási tevékenységeket koncessziós megállapodás keretében egy PPP folytatja. A 18 műholdas kezdeti működési kapacitást 2011 végére kell elérni, a 30 műholdas teljes működési kapacitást pedig 2012 végére. A teljes infrastruktúra közbeszerzése a 2007–2013 közötti időszakban 3,4 milliárd eurónyi beruházást igényel. A PPP koncessziós szerződés a 2010–2030 közötti időszakra szólna.

E közlemény alapján a Közlekedési Miniszterek Tanácsa 2007. június 6–8-i ülésén arra a következtetésre jutott, hogy a jelenlegi koncessziós tárgyalások sikertelenek voltak, és azokat le kell zárni. A Tanács megerősítette a Galileónak az Európai Unió kulcsfontosságú projektjeként betöltött szerepét, és egy későbbi végleges határozat sérelme nélkül támogatta a Galileo-rendszer 2012 végéig történő kiépítését. A Tanács felismerte, hogy a Galileo-program közszektor általi kiépítésének végrehajtása pótlólagos közfinanszírozást igényelne, és felkérte a Bizottságot, hogy a költségek, kockázatok, bevételek és ütemtervek további alapos értékelése alapján terjesszen elő részletes alternatív finanszírozási javaslatokat, beleértve a közfinanszírozás valamennyi lehetőségét.

Ezzel párhuzamosan 2007. június 20-án az Európai Parlament állásfoglalást fogadott el, emlékeztetve arra, hogy erősen támogatja a Galileo-program folytatását, de ellenez minden olyan megoldást, amely a közösségi finanszírozást pótlólagos kormányközi finanszírozással kombinálná. Az állásfoglalás a program teljes egészében közösségi költségvetésből történő finanszírozását kívánta, és felkérte a Bizottságot, hogy az IKM 22. pontjában előírtaknak megfelelően, vagy az IKM által biztosított egyéb eszközök révén tegyen javaslatot a pénzügyi keret felülvizsgálatára[5].

A Bizottság „Új kihívás előtt a Galileo: Az európai GNSS-programok felülvizsgálata” című közleményében[6] részletes elemzést nyújtott a különböző finanszírozási lehetőségekről, és a pénzügyi keret felülvizsgálatára tett javaslatot a közfinanszírozási rés megszüntetése érdekében.

Mivel 1,0 milliárd eurót már elkülönítettek a pénzügyi keret 1A. fejezetére, a fent említett teljes összeg közösségi költségvetésből történő finanszírozásához további 2,4 milliárd eurót kell e fejezetbe átcsoportosítani, a kötelezettségvállalások következő megoszlása mellett:

Kötelezettségvállalási elõirányzatok – Galileo

(millió EUR, folyó árakon) | 2007 |2008 |2009 |2010 |2011 |2012 |2013 | 2007–2013 | |Jelenleg programozott kötelezettségvállalások | 100 |151 |201 |251 |151 |151 |0 |1 005 | |Szükséges további kötelezettségvállalások | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Az EK-költségvetés összes kötelezettségvállalása | 100 |940 |800 |990 |271 |247 |57 |3 405 | |

1.2. Az Európai Technológiai Intézethez kapcsolódó fejlemények

Az Európai Technológiai Intézet létrehozására vonatkozó javaslat 2005-ben, a lisszaboni stratégia félidős értékelésének részeként került előterjesztésre. A javaslat – a legfontosabb egyetemi, kutatási, vállalati és ipari innovációs szervezetek részvételével zajló – nyilvános konzultáció eredményei alapján került továbbfejlesztésre. A koncepciót az első bizottsági közleményben mutatták be, amelynek címe: „A növekedésre és a foglalkoztatásra vonatkozó megújított partnerség végrehajtása – A tudás jelképének fejlődése: az Európai Technológiai Intézet” [7]. 2006 júniusában a Bizottság második közleményében („ További lépések az Európai Technológiai Intézet létrehozása felé ”[8]) folytatta a koncepció kidolgozását, ennek során kizárólag a konzultációs folyamat eredményére épített és számos, az Európai Technológiai Intézet javasolt struktúrájához és működéséhez kapcsolódó speciális kérdésre világított rá.

A 2006. június 15–16-án tartott Európai Tanács újólag megerősítette, hogy a „meglévő nemzeti intézményekkel együttműködő Európai Technológiai Intézet (ETI) fontos eszközt jelent majd a felsőoktatás, a kutatás és az innováció között jelenleg fennálló szakadék áthidalásában, a kiváló európai kutatási és innovációs közösségek közötti szinergiát és kapcsolatrendszert javító más intézkedésekkel együtt.” A Tanács felkérte a Bizottságot, hogy készítsen hivatalos javaslatot az ETI létrehozására. A javaslatot a Bizottság 2006. október 18-án fogadta el[9]. A javaslat 308,7 millió eurót irányoz elő a 2008–2013 közötti időszakra az ETI-nek az 1A. fejezet keretében történő finanszírozására. Ez az összeg fedezi az ETI irányítási struktúrájának költségeit, valamint a projekt európai dimenzióját, nevezetesen a tudományos és innovációs társulások fenntartásához szükséges koordináció és mobilitás költségeit. Ez az összeg az ETI teljes költségvetésének csupán töredékét jelenti majd, mivel mind az ETI-től, mind pedig a tudományos és innovációs társulásoktól azt várják, hogy azok más finanszírozási forrásokat is vonzzanak, többek között a magánszférából.

A 2007–2013 közötti időszakra vonatkozó pénzügyi keretről folytatott tárgyalások során nem rögzítettek az ETI-re vonatkozó különös rendelkezéseket. A Bizottság úgy vélte, hogy az 1A. fejezet felső korlátja alatt fennmaradó mozgástér elegendő lehet az ETI elindításának finanszírozásához. Ezért az 1A. fejezet pénzügyi programozásába beépítették a javasolt 308,7 millió eurós összeget, 788,2 millió eurós fennmaradó mozgásteret hagyva a 2008–2013 közötti időszakra[10]. A Tanács és az Európai Parlament azonban nem jutott megállapodásra sem a javasolt finanszírozási forrás, sem más, a különböző háromoldalú találkozókon megvitatott alternatív finanszírozási megoldások esetében. A Bizottság ezért nem lát más lehetőséget, mint hogy az ETI pénzügyi szükségleteinek fedezésére az 1A. fejezet felső korlátjának megemelését javasolja a pénzügyi keret felülvizsgálata révén.

Az ETI-hez szükséges pótlólagos kötelezettségvállalási előirányzatok megoszlása a módosított pénzügyi kimutatás[11] alapján a következő:

Kötelezettségvállalási előirányzatok

(millió EUR, folyó árakon) | 2007 |2008 |2009 |2010 |2011 |2012 |2013 | 2007–2013 | |– pótlólagos kötelezettségvállalások az ETI finanszírozására | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. ÁTCSOPORTOSÍTÁSI LEHETőSÉGEK AZ 1A. FEJEZET KIADÁSAINAK FELSő KORLÁTJA ALATT

Az IKM 23. pontjával összhangban a Bizottság elemezte a Galileo 2 400 millió eurós és az ETI 309 millió eurós (azaz összesen 2 709 millió EUR) pótlólagos finanszírozási szükségletének mobilizálási lehetőségeit az 1A. fejezet jelenlegi felső korlátja alatt. Úgy tűnik, hogy valamennyi programot elfogadták költségvetési keretükkel együtt, így e szakaszban nincs lehetőség az éves felső korláton belül az egyes keretek számottevő átütemezésére vagy átcsoportosítására. Ami az előirányzatok lehetséges nem teljes mértékű felhasználását illeti, a programozási periódus ezen igen korai szakaszában nem lenne reális bármiféle feltételezéssel élni. Mindazonáltal a Bizottság azt javasolja, hogy 300 millió eurót a hetedik kutatási keretprogramból[12] finanszírozott, közlekedéssel kapcsolatos kutatási tevékenységeken belül tegyenek elérhetővé.

Az IKM 13. pontja előírja, hogy az intézmények biztosítsanak „elegendő mozgásteret” a felső korlát alatt. A legfrissebb pénzügyi programozással[13] összhangban és az ETI finanszírozása nélkül a fennmaradó mozgástér összesen 1 097 millió eurót tesz ki a 2008–2013 közötti időszakban; ennek legnagyobb része az időszak vége felé áll rendelkezésre, miközben a Galileo-programhoz az időszak elején van szükség a legtöbb pótlólagos forrásra. A Bizottság az IKM 13. pontjára való tekintettel arra a következtetésre jutott, hogy az 1A. fejezet fennmaradó mozgásterei nem használhatók fel a Galileo-program és az ETI pótlólagos finanszírozási szükségleteinek fedezésére.

3. LEHETőSÉG AZ EGYIK FELSő KORLÁT NÖVELÉSÉNEK EGY MÁSIK KORLÁT CSÖKKENTÉSE RÉVÉN VALÓ ELLENSÚLYOZÁSÁRA

A Galileo-program hetedik kutatási keretprogramból finanszírozandó tevékenységei 300 millió eurójának levonása után 2 409 millió eurónyi finanszírozási rést kell áthidalni. Ez az összeg a 2. fejezet (A természeti erőforrások megőrzése és kezelése) és az 5. fejezet (Igazgatás) 2007-ben és 2008-ban rendelkezésre álló fennmaradó mozgásterének felhasználásával biztosítható.

A 2. fejezet alatt jelentős mozgástér válik elérhetővé a 2007. évi költségvetés, valamint a 2008. évi előzetes költségvetési tervezet keretében: 2007-ben 2,1 milliárd EUR, 2008-ban pedig 2,5 milliárd EUR. E mozgásterek szinte teljes egészében a „Piachoz kapcsolódó kiadások és közvetlen kifizetések” (EMGA) közbenső felső határon belüli előrelátható végrehajtás eredményei.

A költségvetés végrehajtására vonatkozó aktuális információk megerősítik, hogy 2007-ben a 2. fejezeten belül 2 100 millió eurós mozgástér áll rendelkezésre. Ezért a Bizottság úgy véli, hogy ez a felső korlát 1 689 millió euróval csökkenthető.

Ami a 2008. évi előzetes költségvetési tervezetet illeti, a mezőgazdasági ágazat kedvező piaci feltételeinek, valamint a 2007-ről 2008-ra átvitt célhoz kötött bevételek együttes hatásaként a 2. fejezet teljes felső korlátja növekszik a 2007. évi költségvetéshez viszonyítva. Összességében 2 500 millió eurós felső korlát van előirányozva 2008-ra a 2. fejezetre. Ebben a szakaszban a 2008. évi költségvetési tervezet adatait aktualizáló módosító indítvány várhatóan nem csökkenti a mozgásteret. Ezért a Bizottság úgy véli, hogy a 2. fejezet éves felső korlátjának 500 millió euróval történő csökkentése elegendő mozgásteret hagy 2008-ra.

Következésképpen a Bizottság azt javasolja, hogy a 2. fejezet kötelezettségvállalási előirányzatainak éves felső korlátját csökkentsék 2007-ben 1 689 millió euróval, 2008-ban pedig 500 millió euróval.

Ezenfelül a Bizottság javasolja az 5. fejezet (Igazgatás) felső korlátjának csökkentését 120 millió euróval 2007-ben és 100 millió euróval 2008-ban, ami a jelenlegi állapot szerint 16 millió eurós mozgásteret hagyna 2007-ben, és 70 millió eurós mozgásteret 2008-ban.

Ezért a Bizottság azt javasolja, hogy az 1A. fejezet éves felső korlátainak 2008 és 2013 közötti teljes összegét emeljék meg 2 409 millió euróval, amelyet a 2. és 5. fejezet 2007. és 2008. évi korlátainak csökkentése ellentételez.

4. A KÖTELEZETTSÉGVÁLLALÁSOK ÉS KIFIZETÉSEK KÖZÖTTI MEGFELELő VISZONY FENNTARTÁSA

Az IKM 23. pontja azt is előírja, hogy minden felülvizsgálatnak biztosítania kell a kötelezettségvállalások és a kifizetések közötti megfelelő kapcsolat fenntartását.

A 2007. évi költségvetés és a 2008. évi előzetes költségvetési tervezet keretében a kifizetési előirányzatok éves felső korlátja alatt fennmaradó mozgástér 8 293 millió eurót, illetve 8 215 millió eurót tesz ki[14]. Következésképpen a Bizottság azt javasolja, hogy a kifizetési előirányzatoknak a mindkét program finanszírozásához szükséges növelését a kifizetési előirányzatok 2007. és 2008. évi csökkentésével egyenlítsék ki. A vonatkozó (módosított) pénzügyi kimutatásokban a Galileo-program és az ETI számára előirányzott kifizetési profilra alapozva ez a megközelítés a kifizetési előirányzatok éves felső korlátainak alábbi módosítását eredményezi:

Kifizetési előirányzatok összesen

(millió EUR, folyó árakon) |2007 |2008 |2009 |2010 |2011 |2012 |2013 | 2007–2013 | | – jelenlegi, IKM szerinti felső korlát |123 790 |129 481 |123 646 |133 202 |133 087 |139 908 |142 180 | 925 294 | | – szükséges módosítás |- 1 809 |- 391 |+ 329 | + 471 | + 568 | + 454 | + 354 | - 24 | | Összességében a költségvetés szempontjából ez a módosítás semleges, figyelembe véve az ETI kifizetési profiljában 2013 után felmerülő 24 millió eurós pótlólagos kifizetést.

5. A PÉNZÜGYI KERET JAVASOLT FELÜLVIZSGÁLATÁNAK ÁTTEKINTÉSE

Az alábbi táblázat összefoglalja a pénzügyi keret felső korlátainak javasolt változtatását. Valamennyi összeg folyó árakon szerepel.

Kötelezettségvállalási előirányzatok (millió EUR) |2007 |2008 |2009 |2010 |2011 |2012 |2013 |összesen | | 1A. fejezet – Versenyképesség a növekedésért és a foglalkoztatásért | - |+ 742 |+ 555 |+ 719 |+ 133 |+ 126 |+ 134 |+2 409 | | Az ETI finanszírozása |- |+ 3 |+ 6 |+ 30 |+ 63 |+ 80 |+ 127 |+ 309 | | A Galileo-program finanszírozása * | |+ 739 | + 549 |+ 689 | + 70 | + 46 | + 7 | +2100 | |2. fejezet – A természeti erőforrások megőrzése és kezelése | - 1 689 |- 500 |- |- |- |- |- |- 2 189 | |5. fejezet – Igazgatás | -120 |-100 |- |- |- |- |- |- 220 | |A kötelezettségvállalási előirányzatok változása összesen | - 1 809 |+ 142 |+ 555 |+ 719 |+ 133 |+ 126 |+ 134 |0 | |A kifizetési előirányzatok változása összesen | - 1 809 |- 391 |+ 329 |+ 471 | + 568 | + 454 | + 354 | - 24 | |

* ezenfelül rendelkezésre áll 300 millió EUR a hetedik kutatási keretprogramon belül.

A Galileo előirányzatainak megemelése összesen | | 50

789 |50

599

|50

739 |50

120 |50

96 |50

57 |300

2400 | | E változások az alábbi, 2008-ra alkalmazandó pénzügyi kerettáblázatot eredményezik, amely magában foglalja a 2008-ra már végrehajtott technikai kiigazításokat[15].

A pénzügyi keret felülvizsgálatáról szóló hivatalos határozatnak az IKM-ben rögzített alaptáblázatra kell hivatkoznia, amely 2004. évi konstans árakat tartalmaz. Ezért a folyó értéken szereplő összegeket – az IKM 16. pontjával összhangban – a 2 %-os éves fix deflátor segítségével át kell konvertálni 2004. évi árakra.

A 2007–2013 KÖZÖTTI IDŐSZAKRA VONATKOZÓ (felülvizsgált) PÉNZÜGYI KERET

(millió EUR – folyó árakon)

[pic]

Javaslat:

AZ EURÓPAI PARLAMENT ÉS A TANÁCS HATÁROZATA

a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásnak a többéves pénzügyi keret tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[16] és különösen annak 21., 22. és 23. pontjára,

tekintettel a Bizottság javaslatára[17],

mivel:

(1) 2004-ben a Bizottság az európai műholdas rádiónavigációs program kiépítési és üzemeltetési szakaszainak megvalósításáról (Galileo) szóló rendeletre vonatkozó javaslatot[18] terjesztett elő.

(2) A javasolt rendelet folyó árakon 1,005 milliárd eurót irányzott elő[19] a közösségi költségvetésből a Galileo-program kiépítési és üzemeltetési szakaszainak a 2007 és 2013 közötti időszakban történő finanszírozására, míg a szükséges hiányzó forrásokat a magánszektor biztosította volna, koncessziós szerződés keretében.

(3) A Galileo-program finanszírozásának a magánszektor számára történő, ésszerű költség melletti átadására vonatkozó tárgyalások nem vezettek eredményre[20].

(4) Mind az Európai Parlament, mind a Tanács megerősítették a Galileonak az Európai Unió kulcsfontosságú projektjeként betöltött szerepét, és elismerték további közfinanszírozás szükségességét[21].

(5) 2007. szeptember 19-én a Bizottság a Galileóról szóló, az Európai Parlamentnek és a Tanácsnak címzett közleményt (Új kihívás előtt a Galileo: Az európai GNSS-programok felülvizsgálata)[22], valamint egy, az európai műholdas rádiónavigációs program folytatásáról (EGNOS és Galileo) szóló európai parlamenti és tanácsi rendeletre vonatkozó módosított javaslatot[23] fogadott el.

(6) A közszféra által finanszírozott és beszerzett teljes működési kapacitás kiépítéséhez szükséges pótlólagos közfinanszírozás folyó árakon 2 400 millió eurót tesz ki.

(7) A Bizottság az Európai Technológiai Intézet létrehozásáról szóló rendeletre vonatkozó javaslatot[24] terjesztett elő, amely az ETI irányítási struktúrájának, valamint a tudományos és innovációs társulások koordinációs tevékenységeinek finanszírozására folyó áron 308,7 millió eurós különleges közösségi költségvetési hozzájárulást irányoz elő. A jelenlegi pénzügyi keretről folytatott tárgyalások lezárásakor az ETI finanszírozása nem volt előirányozva.

(8) A hetedik kutatási keretprogramból[25] finanszírozott, közlekedéssel kapcsolatos kutatási tevékenységeken belül 300 millió euró endelkezésre bocsátható. A Galileo-program és az Európai Technológiai Intézet fennmaradó pótlólagos finanszírozási igénye 2 409 millió eurót tesz ki, ez szükségessé teszi az 1A. fejezet éves felső korlátjának emelését a 2008 és 2013 közötti időszakban.

(9) Az 1A. fejezet teljes felső korlátjának szükséges növelése kiegyenlíthető a 2. fejezet (A természeti erőforrások megőrzése és kezelése) és az 5. fejezet (Igazgatás) 2007. és 2008. évi felső korlátjának csökkentésével.

(10) Hasonlóképpen annak érdekében, hogy a kötelezettségvállalások és a kifizetések között fenntartsák a megfelelő kapcsolatot, a 2007-ben és 2008-ban rendelkezésre álló mozgásterek figyelembevételével ki kell igazítani a kifizetési előirányzatok éves felső korlátját.

(11) A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. mellékletét ennek megfelelően módosítani kell,

A KÖVETKEZŐKÉPPEN HATÁROZOTT:

Egyetlen cikk

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás I. melléklete helyébe e határozat melléklete lép

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

MELLÉKLET

A 2007–2013 KÖZÖTTI IDŐSZAKRA VONATKOZÓ (felülvizsgált) PÉNZÜGYI KERET

[pic]

[1] E javaslat esetében ez a feltétel nem alkalmazandó.

[2] COM(2004) 477 végleges/2, 2006.5.24 (Módosított javaslat AZ EURÓPAI PARLAMENT ÉS A TANÁCS RENDELETE az európai műholdas rádiónavigációs program kiépítési és üzemeltetési szakaszainak megvalósításáról).

[3] Az Európai Parlament 2007. április 26-i állásfoglalása a Galileo koncessziós szerződéssel összefüggő tárgyalásokról (P6-TAPROV(2007)0164).

[4] COM(2007) 261, 2007. május 16. és SEC(2007) 624, 2007. május 16.

[5] Az Európai Parlament 2007. június 20-i állásfoglalása az európai műholdas rádiónavigációs programnak (Galileo) a 2006. május 17-i intézményközi megállapodás, valamint a 2007–2013 közötti időszakra vonatkozó többéves pénzügyi keret keretében történő finanszírozásáról [P6_TA-PROV(2007)072 - PE 391.046/51].

[6] COM(2007) 534, 2007.9.19.

[7] COM(2006) 77., 2006.2.22.

[8] COM(2006) 276., 2006.6.8.

[9] COM(2006) 604, 2006.10.18.

[10] SEC(2007) 500, 2007. május – A 2008. évi előzetes költségvetési tervezet V. dokumentuma – Pénzügyi programozás 2008–2013.

[11] SEC(2007) 1220.

[12] A költségvetés 06. címe.

[13] SEC(2007) 500, 2007. május – A 2008. évi előzetes költségvetési tervezet V. dokumentuma – Pénzügyi programozás 2008-2013.

[14] A kifizetések fennmaradó mozgástere nem veszi figyelembe a sürgősségi segélyre képzett tartalékhoz kapcsolódó előirányzatokat (239,2 millió EUR), valamint a személyzet nyugdíjrendszerhez való hozzájárulásához kapcsolódó előirányzatokat (77 millió EUR).

[15] A pénzügyi keret a GNI alakulásának megfelelően történő, 2008. évre vonatkozó technikai kiigazításáról szóló bizottsági közlemény, COM(2007) 208, 2007.4.24.

[16] HL C 139., 2006.6.14., 1. o.

[17] COM(2007) 549, 2007.9.19.

[18] COM(2004) 477 végleges/2.

[19] 900 millió EUR 2004-es árakon.

[20] A Bizottság Közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának, „Válaszút előtt a Galileo: Az európai GNSS-programok végrehajtása”, COM(2007) 261, 2007.5.16., valamint a Tanács Galileoról szóló állásfoglalása, amelyet a Közlekedési, Távközlési és Energiaügyi Tanács 2805. ülésén fogadtak el 2007. június 6-8-án Luxembourgban.

[21] Az Európai Parlament 2007. június 20-i állásfoglalása az európai műholdas rádiónavigációs programnak (Galileo) a 2006. május 17-i intézményközi megállapodás, valamint a 2007–2013 közötti időszakra vonatkozó többéves pénzügyi keret keretében történő finanszírozásáról [PE 391.046, 51. o. – P6_TA-PROV(2007)072], valamint a Tanács fent említett, Galileóról szóló állásfoglalása.

[22] COM(2007) 534, 2007.9.19.

[23] COM(2007) 535, 2007.9.19.

[24] COM (2006) 604 végleges/2.

[25] A költségvetés 06. címe.